מרשעת (סרט)

מרשעת (באנגלית: Wicked; מוכר גם בשם Wicked Part I) הוא סרט פנטזיה מוזיקלי אמריקאי משנת 2024 שביים ג'ון מ. צ'ו, על פי תסריט מאת ויני הולצמן וסטיבן שוורץ. הסרט מבוסס על המערכה הראשונה של המחזמר הבימתי באותו השם שעובד עבור תיאטראות ברודוויי בשנת 2003, על פי רומן באותו שם מאת גרגורי מגוויר שיצא לאור בשנת 1995 ודמויות מהרומן "הקוסם מארץ עוץ" שנכתב בשנת 1900 על ידי ל. פרנק באום ועיבודו הקולנועי משנת 1939 שהופץ על ידי מטרו גולדווין מאייר.

בסרט מככבות סינתיה אריבו ואריאנה גרנדה-בוטרה בתפקידיהן הראשיים של אלפבה תרופ וגלינדה אפלנד, ולצדן מככבים ג'ונתן ביילי, אית'ן סלייטר, בואן יאנג, מריסה בוד, פיטר דינקלג', מישל יאו וג'ף גולדבלום. עלילת הסרט מתרחשת בארץ עוץ לפני הגעתה של דורותי גייל מקנזס, ומגוללת את סיפור היכרותן של אלפבה וגלינדה, החל מלימודיהן באוניברסיטת שיז ועד להפיכתן אל המכשפה המרשעת מן המערב והמכשפה הטובה מן הצפון.

בשנת 2012, הכריזה "סרטי יוניברסל" על פיתוח הסרט, כשעל ההפקה בפועל הופקד המפיק מארק פלאט. לאחר תהליך פיתוח ממושך ועיכובים מרובים עקב התפרצות מגפת הקורונה, נמסר בשנת 2021 כי את הסרט יביים צ'ו, וכי לתפקידים הראשיים לוהקו אריבו וגרנדה. צילומי הסרט החלו בדצמבר 2022 באנגליה, אך הושבתו ביולי 2023 עד לנובמבר 2023 עקב שביתת אמני הטלוויזיה והרדיו. לאחר סיום השביתה, התחדשו צילומי הסרט והסתיימו בינואר 2024.

בכורת הסרט התקיימה בתיאטרון סטייט שבסידני, אוסטרליה, ב-3 בנובמבר 2024. בארצות הברית, הסרט עלה לאקרנים ב-22 בנובמבר 2024; ובישראל, ב-21 בנובמבר 2024. 

הסרט זכה להצלחה ביקורתית ומסחרית, גרף 758.8 מיליון דולר ברחבי העולם בתקציב של 150 מיליון דולר, והפך לסרט המבוסס על מחזמר הרווחי ביותר בכל הזמנים, ולסרט החמישי המרוויח ביותר של שנת 2024. מגזיני Elle ו-Today הכריזו על הסרט כתופעת תרבות פופ, בעוד ש-Collider והוושינגטון פוסט רשמו אותו כאחד מהסרטים המוזיקליים הטובים ביותר של המאה ה-21. בין הפרסים השונים שלו, ״מרשעת״ זכה בעשר מועמדויות בטקס פרסי אוסקר ה-97, כולל הסרט הטוב ביותר ובפרסי השחקנית ושחקנית המשנה לאריבו וגרנדה בהתאמה, לבסוף זכה בפרס עיצוב התלבושות הטוב ביותר ובפרס עיצוב ההפקה הטוב ביותר. הוא גם קיבל שלושה פרסים מהמועצה הלאומית לביקורת סרטים (כולל הסרט הטוב ביותר) ונכלל ברשימת עשרת הסרטים המובילים של שנת 2024 על ידי מכון הסרטים האמריקאי. סרט ההמשך, המהווה את המערכה השנייה של המחזמר הבימתי, עלה לאקרנים ב-21 בנובמבר 2025.

עלילה
לאחר שדורותי גייל מחסלת את המכשפה המרשעת מן המערב וכל תושבי עוץ חוגגים את תבוסתה, גלינדה, המכשפה הטובה מן הצפון, מספרת בפני תושבי ארץ המנצ'קינים את סיפורה של המכשפה המרשעת, ששמה האמיתי היה אלפבה תרופ, כתשובה לשאלה שנשאלה על מידת היכרותה עמה. אלפבה נולדה למלנה תרופ כתוצאה מרומן שניהלה עם גבר מסתורי שהשקה אותה בסם ירוק, ובבגרותה, היא ואחותה הצעירה, המשותקת בגפיה התחתונים, נסרוז, לומדות באוניברסיטה יוקרתית בארץ עוץ בשם אוניברסיטת שיז, בה מלמדת מאדאם מוריבל האניגמטית.

עד מהרה, זוכה אלפבה ליחס לעגני ומבזה מצד חבריה לספסל הלימודים בשל עורה הירוק, שמחריף אף יותר בשל יריבותה עם גלינדה אפלנד. מנגד, זוכה אלפבה להדרכתה האישית של מוריבל לאחר שחשפה בלי כוונה את כישרונה לכישוף. במהלך הסמסטר בשיז, מתיידדת נסרוז עם בוק וודסמן, מנצ'קין עליז המאוהב נכזבות בגלינדה; ואלפבה מתיידדת עם הנסיך הווינקי הסורר פיירו טיגלאר, בו גלינדה מאוהבת.

לאחר אחד משיעורי ההיסטוריה שהוא מעביר, אחד הפרופסורים של שיז, תיש מדבר בשם דוקטור דילמונד, חושף בפני אלפבה שחיות מדברות אחרות ברחבי הארץ מאבדות את אנושיותן ומביע את חששו מכך שהוא עשוי להיות הבא בתור. אלפבה מבטיחה לדילמונד שהשליט של עוץ,  אותו היא מעריצה, יטפל בעניין. פיירו מארגן בילוי לילי באולם הנשפים "עוצדאסט", וגלינדה משכנעת את בוק להזמין את נסרוז על מנת שתהיה זמינה לצאת בעצמה עם פיירו. במהלך הלילה, גלינדה מגלה שהיא תורשה לקחת חלק בסמינר הכישוף של מוריבל לבקשת אלפבה. מנגד, זוכה אלפבה ללעג הנוכחים כשהיא חובשת כובע שנתנה לה גלינדה. עם זאת, מתמלאת גלינדה חרטה על מעשיה ומחליטה לגמול לאלפבה על טוב ליבה; השתיים מתיידדות במהלך הלילה.

למחרת, מודיע דוקטור דילמונד על פרישתו משום שכעת מועצת האוניברסיטה אוסרת על בעלי-חיים מדברים לעבוד בשיז. מחליפו, פרופסור ניקידיק חסר-המצפון, מנסה לעשות ניסוי חי בגור אריות מפוחד, אך אלפבה ופיירו מתערבים, נמלטים מהקמפוס ומשחררים את הגור בחזרה לחופשי במעמקי היער. אחרי שחלקו רגע ביחד, אלפבה חשה שפיירו אינו מסוגל לאהוב אותה באותה המידה שיאהב את גלינדה.

מוריבל חושפת בפני אלפבה שהקוסם בעצמו רוצה לפגוש אותה לאחר ששמע על כישרונה, והיא וגלינדה עולות על רכבת לבירת ארץ עוץ, עיר הברקת, במטרה לפגוש אותו. על אף שבתחילה הקוסם מברך אותן לשלום בארמונו, השתיים מגלות שהוא, לצד מוריבל שעקבה אחרי הבנות לעיר הברקת, אחראי לכך שהחיות מאבדות את אנושיותן לאחר שהוא מטיל על אלפבה לקרוא את הגרימרי – ספר לחשים קדוש – במטרה להעניק לקופיו כנפיים וכי קסמיו הם לא יותר ממעשי הונאה זולים. מבוהלת, אלפבה בורחת לעליית הגג של אחד ממגדלי הארמון. מחשש שהיא תהווה איום על תוכניותיהם, מפיצה מוריבל מסר לאזרחי עוץ לפיו אלפבה היא מכשפה מרשעת שמעוניינת להזיק לארץ עוץ.

גלינדה עוקבת אחריה ומפצירה בה להתפייס עם מוריבל והקוסם, אך אלפבה מחליטה לשים קץ לתוכניותיהם האכזריות. לאחר שהיא נפרדת לשלום מגלינדה, שתומכת בה אך נתפסת בידי מוריבל וחיילי הקוסם, אלפבה משתמשת בגרימרי על מנת לכשף מטאטא ולהימלט מחייליו וקופיו של הקוסם לאחר שכוחותיה גורמים להפסקת חשמל ברחבי עוץ. לאחר שמוריבל מצהירה על אלפבה כעל "מכשפה מרשעת", תלמידי שיז, כשבוק בתוכם, מתפנים מהקמפוס, פיירו יוצא לאתר את אלפבה כשהוא רכוב על סוסו, ונסרוז הופכת למושלת החדשה לאחר שהמושל תרופ נפטר מהתקף לב כשהם מקבלים את החדשות בביתם בארץ המנצ'קינים. בינתיים, כשהיא נחושה לשים קץ לשלטונו של הקוסם, אלפבה טסה מערבה.

צוות השחקנים והדמויות
 סינתיה אריבו (בדיבוב העברי: שירי מימון) – אלפבה תרופ, אישה צעירה בעלת עור ירוק ודעות נחרצות, שלימים הופכת ל. את דמותה של אלפבה בצעירותה מגלמת קאריס מוסונגול.
 אריאנה גרנדה-בוטרה (בדיבוב העברי: אלונה אלכסנדר) – גלינדה אפלנד, עלמה צעירה, בלונדינית יפהפייה ומקובלת חברתית, אך בעלת דעות שטחיות, שלימים הופכת לגלינדה הטובה.
 ג'ונתן ביילי (בדיבוב העברי: הראל ליסמן) – פיירו טיגלאר, נסיך וינקי יפה תואר שמתיידד עם אלפבה וגלינדה במהלך שנות לימודיהם ואף נכנס עמן למשולש אהבה.
 אית'ן סלייטר (בדיבוב העברי: לירון לב) – בוק וודסמן, מנצ'קין המאוהב נכזבות בגלינדה.
 בואן יאנג (בדיבוב העברי: תום אידלסון) – פפאני, סטודנט המשתייך לחוג חבריה של גלינדה באוניברסיטת שיז.
  (בדיבוב העברי: אילי עלמני) – נסרוז תרופ, אחותה הצעירה של אלפבה, המשותקת בגפיה התחתונות, שלימים הופכת ל. את דמותה של נסרוז בצעירותה מגלמת ססילי קולט טיילור.
 פיטר דינקלג' (בדיבוב העברי: יגאל שדה) – דוקטור דילמונד , תיש ופרופסור להיסטוריה באוניברסיטת שיז, היוצר קשר מיוחד עם אלפבה על רקע התנגדותם המשותפת לדיכוי בעלי-החיים בארץ עוץ. על לכידת התנועה עבור דמותו הייתה אחראית האמנית לואיזה גוריירו.
 מישל יאו (בדיבוב העברי: מיקי קם) – מאדאם מוריבל, דיקנית אוניברסיטת שיז ללימודי כישוף ויד-ימינו של הקוסם.
 ג'ף גולדבלום (בדיבוב העברי: יותם זילברמן) – , שרלטן מסתורי וקוסם שהגיע לארץ עוץ מאומהה, נברסקה, באמצעות כדור פורח וכעת מעוניין לנצל את כוחותיה של אלפבה על מנת לחזק את מעמדו כשליט ארץ עוץ וכקוסם אמיתי.
  (בדיבוב העברי: עדן אזר) – שן-שן, סטודנטית המשתייכת לחוג חבריה של גלינדה באוניברסיטת שיז.
 קיילה סטל (בדיבוב העברי: אודליה מורה-מטלון) – מיס קודל, מנהלת המעונות של אוניברסיטת שיז. דמותה של מיס קודל נוצרה במיוחד עבור הסרט.
 קולין מייקל קרמייקל (בדיבוב העברי: אורי זלצמן) – פרופסור ניקידיק, פרופסור חסר-מצפון ומחליפו של דוקטור דילמונד.
 אדם ג'יימס (בדיבוב העברי: אלחי לויט) – מר ארדואנה, אביה של גלינדה. דמות חדשה שנוצרה במיוחד עבור הסרט.
 אליס פירן – גברת אפלנד, אמה של גלינדה. דמות חדשה שנוצרה במיוחד עבור הסרט.
  (בדיבוב העברי: שרון כהן) – המושל פרקספר תרופ, אביהן של אלפבה ונסרוז ומושל ארץ המנצ'קינים.
  (בדיבוב העברי: שירלי לילו) – מלנה תרופ, אמן של אלפבה ונסרוז.
  (בדיבוב העברי: לירון אליאדי דרורי) – דולציבר , דובה חומה המסייעת בלידתה של אלפבה ומשמשת לה כאומנת. על לכידת התנועה עבור דמותה הייתה אחראית האמנית מדלין וילסון.
 ג'נה בויד (בדיבוב העברי: נוי בן ברית) – דוקטור זאבה , זאבה אדמונית המשמשת כמיילדתה של אלפבה. על לכידת התנועה עבור דמותה הייתה אחראית האמנית שרה מרדל.
 טום קיטלי (בדיבוב העברי: און סולומון) – נמר השלג, נמר השלג המשתייך לחוג ידידיו של ד"ר דילמונד. על לכידת התנועה עבור דמותו היה אחראי האמן עומרי ברנרד.
 אליזבת דולאו (בדיבוב העברי: סיון טל) – איילה, איילה המשתייכת לחוג ידידיו של ד"ר דילמונד.

בנוסף, דמותו של האריה הפחדן מופיעה במהלך הסרט כגור אריות. דורותי גייל, נערה צעירה מקנזס שהגיעה בטעות לארץ עוץ יחד עם כלבה, טוטו, באמצעות ציקלון שנוצר על ידי מאדאם מוריבל מוצגת לצד גרסאותיהם המבוגרות של הדחליל, איש הפח והאריה הפחדן בהופעת קמע קצרה בתחילת הסרט. את דמותו של צ'יסטרי, מנהיג צבא הקופים של הקוסם והקוף המכונף האהוב על אלפבה מדבב רובין גייבר, בעוד שאת סוסו של פיירו מדבב סטיבן סטנטון.

במהלך הנאמבר "One Short Day", מופיעים בהופעת אורח אישים הקשורים להפקת המחזמר המקורית – מגלמות דמויותיהן של אלפבה וגלינדה במקור, אידינה מנזל וקריסטין צ'נוות', מגלמות שחקניות במופע העוצומאניה; והשחקן המחליף של נורבט בוץ (מגלם דמותו של פיירו במקור), מייקל מקורי רוז, מגלם את המספר במופע העוצומאניה; בעוד שהתסריטאית ויני הולצמן מגלמת אזרחית מקומית והמלחין סטיבן שוורץ מגלם שומר בארמונו של הקוסם.

בסרט מופיעים גם בהופעות קמע שחקנים בולטים מתיאטראות וסט אנד, בהם שון פרנדרגאסט כנשיא אוניברסיטת שיז וצ'רידה סטרלן כספרנית בספריית האוניברסיטה, קרי אליס, לוק באייר, ג'ורג'ינה אונוורה ודיאן פילקינגטון.

הפקה
פיתוח

בשנת 2003, עלילתו של הרומן "מרשעת" עובדה כמחזמר בימתי. המחזמר הופק על ידי חטיבת הבמה של "סרטי יוניברסל", והוא בוים על ידי ג'ו מנטלו. בעקבות הצלחתו של המחזמר על תיאטראות ברודוויי, הוא הורץ למשך פרקי זמן ארוכים בשיקגו, בתיאטראות וסט אנד שבלונדון, בסן פרנסיסקו ובלוס אנג'לס שבארצות הברית, ואף בגרמניה ויפן. המחזמר היה מועמד לעשרה פרסי טוני, זכה בשלושה מתוכם, והוא המחזמר ה-6 הארוך ביותר בהיסטוריית תיאטראות ברודוויי, עם למעלה מ-7,500 הופעות. בהפקה המקורית, כיכבו אידינה מנזל בדמותה של אלפבה וקריסטין צ'נוות' בדמותה של גלינדה.

בריאיון שהתקיים בשנת 2009, מגווייר הצהיר שהוא מכר לרשת "ABC" את הזכויות להפקת עיבוד עצמאי על פי הרומן, שלא יהיה מבוסס על תסריטה של ויני הולצמן. ב-9 בינואר 2011, נמסר על ידי "אנטרטיינמנט ויקלי" כי רשת "ABC" תשתף פעולה עם סלמה הייק וחברת ההפקה שלה על מנת להפיק מיני-סדרה על פי הרומן בלבד; מאז דיווח זה טרם נודע מה עלה בגורל הפקה זו.

בנוסף לדיווח זה, הועלתה גם השערה כי מתנהל משא ומתן על הפקת עיבוד קולנועי על פי המחזמר וכי לליהוק התפקידים הראשיים מיועדות מנזל וצ'נוות' או ליאה מישל ואיימי אדמס, בעוד שלכתיבת התסריט ישובו הולצמן ושוורץ ולמלאכת בימוי העיבוד הקולנועי נשקלים הבמאים ג'יי ג'יי אברמס, רוב מרשל, ג'יימס מנגולד וראיין מרפי. בדצמבר 2012, בעקבות הצלחת הסרט המוזיקלי "עלובי החיים", הודיע המפיק מארק פלאט על פיתוח והפקת הסרט, ואף אישר כי הסרט עתיד לעלות לאקרנים בשנת 2016. עם זאת, בשנת 2016, לאחר שהפקת הסרט נתקעה מספר פעמים, הודיעה "סרטי יוניברסל" כי הסרט יעלה לאקרנים בבתי הקולנוע ב-20 בדצמבר 2019, וכי על מלאכת הבימוי יופקד סטיבן דאלדרי. בשנת 2024, נמסר כי הולצמן תקבל קרדיט כתסריטאית יחידה. עם זאת, באוגוסט 2024, נקבע על ידי איגוד התסריטאים של אמריקה כי התסריט נכתב על ידי הולצמן בשיתוף פעולה עם התסריטאית דנה פוקס, וכי לתסריט נתווסף חומר ספרותי נלווה על ידי התסריטאי קרייג מאזין.
פרה פרודקשן
במאי 2017, הצהיר שוורץ שהסרט יכלול "לפחות" שני שירים חדשים. ב-31 באוגוסט 2018, החליטה "סרטי יוניברסל" להשהות את הפקת הסרט והעניקה לעיבודו הקולנועי של המחזמר "קאטס" את תאריך עלייתו המקורי של הסרט לאקרנים. ב-8 בפברואר 2019, הכריזה "סרטי יוניברסל" על תאריך הפצה חדש – 22 בדצמבר 2021. עם זאת, ב-1 באפריל 2020, השהתה "סרטי יוניברסל" שוב את הפקת הסרט שוב לאחר שנאלצה לשנות את תאריכי עליית סרטיה השונים לאקרנים בעקבות התפרצות מגפת הקורונה בארצות הברית. ב-20 באוקטובר 2020, הוכרז שדאלדרי עזב את הפקת הסרט עקב אי-זמינותו לאחר השהייתה. ב-2 בפברואר 2021, הוכרז כי את דאלדרי יחליף ג'ון מ. צ'ו. ביוני 2022, אישר צ'ו כי על עיצוב ההפקה יהיה אמון נייתן קראולי.
ליהוק

המלהק ברנרד טלסי, שהיה אחראי על ליהוק צוות השחקנים המקורי של המחזמר בברודוויי בשנת 2003, ניהל את תהליך הליהוק לעיבוד הקולנועי. דרישת ההפקה בראשות הבמאי ג'ון מ. צ'ו והמפיק מארק פלאט הייתה שכל המועמדים לתפקידים הראשיים יעברו תהליך אודישנים מלא, ללא קשר להישגיהם הקודמים או לפרסים בהם זכו. תהליך הליהוק לסרט התמקד במציאת שחקנים בעלי יכולות משחק ושירה משולבות, בשונה מהדגש המרכזי על יכולת ווקאלית הנהוג בהפקות תיאטרון.

בנובמבר 2021, נמסר על ליהוקן של אריאנה גרנדה וסינתיה אריבו לגילום דמויותיהן של גלינדה ואלפבה, בהתאמה. גרנדה נבחרה לגלם את דמותה של גלינדה לאחר שעבדה עם מאמנים קוליים כדי להתאים את סגנון שירתה לדמות ואריבו נבחרה לגלם את דמותה של אלפבה בזכות השילוב בין יכולותיה הקוליות לבין היכולת להפגין פגיעות ורגש בתפקיד. גרנדה ביצעה בעבר את "The Wizard and I", שיר מתוך המחזמר בספיישל "Wicked 15th Anniversary" של רשת "NBC"; בעוד שאריבו ביצעה בעבר את הקטע "I Couldn't Be Happier", מתוך השיר "Thank Goodness" בספיישל "Wicked in Concert". עוד דווח כי גרנדה נבחנה חמש פעמים לגילום דמותה של גלינדה, וכי מועמדת נוספת לתפקיד הייתה דאב קמרון. ב-21 בספטמבר 2022, נמסר על ליהוקו של ג'ונתן ביילי לגילום דמותו של פיירו; ליהוקו של ביילי התאפשר רק בעקבות שינויים בלוחות הזמנים שנגרמו בשל מגפת הקורונה, שכן קודם לכן הוא היה מחויב לפרויקטים אחרים. מועמדים נוספים לגילום הדמות היו ראיין מקארתן (שאף גילם את הדמות בין השנים 2018–2019 בתיאטראות ברודוויי) והאחים ניק וג'ו ג'ונאס. באוקטובר 2022, נמסר כי השחקן ג'ף גולדבלום נמצא במשא ומתן על גילום דמותו של הקוסם. רק בתחילת דצמבר 2022, אושר דבר ליהוקו של גולדבלום, לצד ליהוקם של אית'ן סלייטר, מישל יאו, מריסה בוד, בואן יאנג, ברונווין ג'יימס, קיילה סטל, אהרון תאו וקולין מייקל קרמייקל לצוות השחקנים. באפריל 2024, נחשף במהלך כנס הסינמקון 2024 כי לגילום דמותו של ד"ר דילמונד לוהק פיטר דינקלג'.

על ההכנה לגילום דמותה של אלפבה, הצהירה אריבו בריאיון ל"וראייטי":  אריבו אף הצהירה כי מתקיימים דיונים על הפקת הסרט, ובמיוחד על עיצוב ההפקה וסגנונו הוויזואלי, תוך אישור כי על עיצוב התלבושות הופקד מעצב התלבושות פול טאזוול. אריבו אף ציינה כי ביקשה מטזוול לכלול בעיצוב תלבושתה של אלפבה כמכשפה המרשעת מן המערב תחושה הנובעת מבגדי ז'אן-פול גוטייה בשילוב תחושה של "עולם חדש, סוג של העידן המוזהב". בנוסף לכך, תרמה אריבו לעיצוב חלקים אחרים בדמותה של אלפבה, בעיקר לעיצוב שיערה וציפורניה: 

על ליהוקה לסרט, סיפרה גרנדה שהיא השתתפה בתהליך ליהוק ארוך, במהלכו בחנו אותה גם לגילום דמותה של אלפבה; גרנדה החלה להתאמן על פיתוח קולה שלושה חודשים לפני האודישן הראשון במטרה להתרגל לשירה בסגנון אופראי המתאים לדמותה של גלינדה, בנימוק כי קול שירתה מתבסס על ערבוב בין שימוש בשירה גרונית, שירה עילאית ופלסטו, בעוד שקול שירתה של גלינדה דורש שימוש נרחב בפלסטו. באודישן הראשון שלה, שרה גרנדה ארבעה שירים: "No One Mourns the Wicked", "Popular", "Wizard and I." ו-"Defying Gravity"; בעוד שבאודישן החוזר היא התמקדה רק בשיריה של גלינדה וכללה גם סצנות עם דיאלוגים. במבחן המסך הסופי שלה, היא נבחנה לצד שתי שחקניות שונות היו מועמדות לגילום דמותה של אלפבה, אך אף אחת מהן לא הייתה אריבו.

בפברואר 2025, חשף לין-מנואל מירנדה כי הוא פנה לצ'ו בבקשה לקבל תפקיד בסרט, לאחר שעבדו יחד על הפקת סרט המוזיקלי "שכונה על הגובה" משנת 2021, אך לבסוף לא לוהק. צ'ו נימק את הסירוב ללהקו בטענה שליהוקו של מירנדה היה מסיח את דעתם של קהל הצופים.

צילומים

ביולי 2021, סטיבן שוורץ ציין כי צילומי הסרט עתידים להתקיים באטלנטה מאוחר יותר באותה שנה, אך באוקטובר 2021, נמסר כי צילומי הסרט יתקיימו ביוני 2022 בבריטניה. עוד דווח כי העיכוב נועד לאפשר את האופטימיזציה ואת יעילותה של הפקת הסרט כהפקה הראשונה שתצולם באולפני "Sky Studios Elstree" החדשים. באוגוסט, נמסר כי על צילומי הסרט תופקד אליס ברוקס, שעבדה בעבר עם צ'ו על הסרט המוזיקלי "שכונה על הגובה".

ב-26 באפריל 2022, הכריז צ'ו כי הסרט יצולם בשני חלקים, ועל כך הצהיר: 

ביוני 2022, הוסיף סטיבן שוורץ על החלטה זו, לצד אישור כי לאחד משני החלקים ייכתב שיר חדש: 

ב-9 בדצמבר 2022, אישר צ'ו באמצעות חשבונו הפרטי בטוויטר כי צילומי הסרט החלו. ב-23 בספטמבר 2022, הוגשה הצהרת תכנון עבור תמיכה בבקשת תכנון מטעם "Western Sky Limited", בה צוין כי יתקיימו צילומי חוץ יתרחשו באתר המפותח איווינהו טרף שבאיווינגהו, באקינגהמשייר שבבריטניה. עם תחילת הצילומים, נצפו צלמי פפראצי מ"הדיילי מייל" טסים באמצעות רחפנים מעל הסט של ארץ המנצ'קינים עם מצלמות "GoPro" מחוברות לרגליהם בזמן שגרנדה וצוות הניצבים צילמו את נאמבר הפתיחה של הסרט, "No One Mourns the Wicked". תמונות אלו היו הראשונות להציג את גרנדה בלבוש מלא כגלינדה ועוררו הייפ מקוון והתרגשות לקראת העיבוד הקולנועי. על תקרית זו, העירה גרנדה במהלך שיחה עם ביילי בראיון ל-"VMan": 

תקופת הצילומים המקורית התעתדה להימשך מ-6 באפריל 2023 עד ל-14 ביולי 2023, ולהסתיים ב-25 ביולי 2023 עם צילומי הנאמבר "One Short Day"; אך בעקבות שביתת אמני הטלוויזיה והרדיו, הושבתו הצילומים מ-13 ביולי 2023 עד ל-8 בנובמבר 2023, התחדשו ב-24 בינואר 2024 והסתיימו ב-26 בינואר 2023. במקביל להכרזתו על סיום הצילומים, חשף צ'ו שקולותיהם של השחקנים במהלך הנאמברים המוזיקליים הוקלטו בשידור חי, במיוחד בשל התעקשותן של גרנדה ואריבו לעשות כן. בתהליך הקלטת שירתם של השחקנים השתתף מערבל הסאונדים זוכה פרס האוסקר סיימון הייז, שהשתמש בטכניקות הקלטה דומות לאלו שבהן נעשה שימוש במהלך הפקת הסרט "עלובי החיים".

צ'ו ציין כי סרטו של סטיבן ספילברג, "הוק" (1991), היוותה מקור השראה רב במהלך הצילומים לשימוש בסטים גדולים ואפקטים מעשיים על מנת להחיות את ארץ עוץ, כולל תשעה מיליון צבעונים צבעוניים אמיתיים שנשתלו סביב הסט של ארץ המנצ'קינים, דרך אבנים צהובות אמיתית שנסללה על הקרקע ורכבת בגודל טבעי בסגנון ארט דקו שבה נוסעות אלפבה וגלינדה לעיר הברקת, שאותה כינה "חסרת-גבולות". בנוסף, ציין צ'ו כי הסרט שואב השראה מהסרטים "פלזנטוויל" ו"המופע של טרומן" משנת 1998 באופן שבו מוצגת ארץ עוץ: 

על אף שבמהלך תקופת צילומי הסרט, הוא תואר על ידי מקורות תקשורתיים כפריקוול לסרטם של "מטרו גולדווין מאייר" משנת 1939, על פי חוק הוא אינו נחשב שכזה, ומפיקי ואנשי צוות ההפקה של הסרט נאלצו ללכת על חבל דק במהלך התייחסותם לסרט ככזה. לשם כך, שכרו "סרטי יוניברסל" מומחה לזכויות יוצרים על מנת לוודא שלא תתבצע שום הפרת זכויות יוצרים במהלך הצילומים. צוות ההפקה עבד תחת האילוץ לשמור על התנאים שנקבעו על ידי "האחים וורנר", בעליהם החוקיים על הזכויות של האלמנטים האייקונים מהסרט המקורי, כולל נעלי האודם שנעלה ג'ודי גרלנד; לפיכך, נאסר על "סרטי יוניברסל" להשתמש בהם ולא בשום סממן מקורי של דמויות מהסרט, כולל גוון הירוק של עור המכשפה המרשעת. על מנת לעקוף זאת, השתמשו סינתיה אריבו והמאפר דייוויד סטונמן בגוון ירוק שונה מספיק שכונה "Cynthia Green" (על שם אריבו). נוסף לכך, נאסר על האולפנים להשתמש בשומה זהה לזו של מרגרט המילטון או בעיצוב המערבולת של דרך האבנים הצהובות בארץ המנצ'קינים. נוכחתו של המומחה על הסרט הבטיחה גם כי עיצוב עיר הברקת הנוכחית תיבדל במידה ניכרת מעיצוב עיר הברקת המקורית.

פוסט פרודקשן ואפקטים חזותיים
ב-6 בפברואר 2024, אושר כי את האפקטים החזותיים של הסרט, עליהם יופקד מפקח האפקטים החזותיים פבלו הלמן, תספק חברות האפקטים "אינדסטריאל לייט אנד מג'יק" ו-"Framestore"; וכי עבודת הפוסט-פרודקשן נמצאת בעיצומה, בעוד צ'ו עובד עליה מרחוק עם העורך מיירון קרשטיין באמצעות האפל ויז'ן פרו.

מוזיקה

190px|ממוזער|שמאל|ג'ון פאוול (בתמונה משנת 2008), הלחין את הפסקול המקורי של הסרט לצד מלחין המחזמר, סטיבן שוורץ.
את הפסקול של הסרט הפיצו "ריפבליק רקורדס" ו"ורב רקורדס", חברות התקליטים של אריבו וגרנדה, בהתאמה; הפסקול יצא לשוק ב-22 בנובמבר 2024. ביולי 2024, נחשף כי על הלחנת הפרטיטורה המקורית עבור הסרט והמשכו הופקד המלחין ג'ון פאוול. המלחין ג'ף אטמג'יאן עדכן את התזמורות המקוריות של ויליאם דייוויד ברון, מלחין המחזמר המקורי, עבור הנאמברים והגדיל את התזמורת מ-23 נגנים ששימשו עבור המחזמר ל-80 עבור הסרט. סשני ההקלטה של התזמורת התקיימו באולפני AIR בלונדון, כשעל הלחנת הנאמברים ניצח המנצח המוזיקלי המקורי של המחזמר, סטיבן אורמוס, ופאוול על הפרטיטורה. גרג וולס, אורמוס ושוורץ שימשו כמפיקים מוזיקליים עבור הפקת הסרט. אלבום הפסקול הרשמי יצא לשוק ב-6 בדצמבר 2024. מהדורת "Sing-Along" של האלבום הופצה ב-20 בדצמבר 2024. מהדורה זו כוללת את 11 הרצועות של האלבום המקורי ללא קולותיהם של המבצעים הראשיים, אך מכילה את קולותיהם של חברי התזמורת וחלק ממקטעי הדיאלוגים בשלמותם. ב-4 באפריל 2025 הופצה גרסה חדשה של האלבום ובה פרשנות על כל השירים מאת צוות השחקנים וההפקה.

 מספר  שם הנאמבר  שם הנאמבר בעברית  ביצוע 1 Overture  פתיחה  תזמורת 2 No One Mourns the Wicked  לא נחמול על רשע  גלינדה, מושל תרופ, גברת תרופ, רוכל מסתורי, דולציבר, דוקטור זאבה ותושבי עוץ 3 Dear Old Shiz  יום בשיז  מקהלת הסטודנטים וגלינדה 4 The Wizard and I  על הקוסם ועליי  מאדאם מוריבל ואלפבה 5 What Is This Feeling?  נקרה בי רגש  גלינדה, אלפבה והסטודנטים 6 Something Bad  משהו רע  ד"ר דילמונד, נמר השלג, איילה, טמרין, ינשוף ואלפבה 7 Dancing Through Life  דאנס של הלייף  פיירו, גלינדה, בוק, נסרוז, אלפבה והסטודנטים 8 Ozdust Duet  דואט עוץ-דאסט  תזמורת 9 Popular  מקובל  גלינדה 10 I'm Not That Girl  כמו באגדות  אלפבה 11 One Short Day  יום קצר  אלפבה, גלינדה, כוכבי "עוצומאניה" ותושבי עוץ 12 A Sentimental Man  אדם עם סנטימנט  הקוסם 13 Defying Gravity  כוח הכבידה  אלפבה, גלינדה ותושבי עוץ 14 Part 1 Finale  סיום חלק 1  תזמורת

מספר נאמברים העתידים להיכלל בחלק השני מופיעים בהרמזים לאורך כל הפרטיטורה, בעיקר הנאמבר "For Good" בכל פעם שידידותן של אלפבה וגלינדה מוצגת או מוזכרת, הנאמבר "Thank Goodness" בסצנה בה גלינדה משנה את שמה, והנאמבר "Wonderful" בסצנה בה אלפבה מקבלת הזמנה רשמית מהקוסם.

הבדלים בין המחזמר לסרט
פיצול העיבוד הקולנועי לשני חלקים נתן למפיקי הסרט את ההזדמנות לצלול עמוק יותר לתוך היחסים בין הדמויות השונות ולהציג סצנות שנוצרו במיוחד עבור הסרט או נלקחו ישירות מהרומנים של גרגורי מגווייר וליימן פרנק באום, ובכך להביא את עלילת המחזמר לפיתוח מלא ועמוק יותר. על פי הצהרותיהם של המפיקים, פיצול זה נועד להעמיק את הרקע ומניעיהן של אלפבה וגלינדה, ולאפשר לקהל הצופים להבין אותן טוב יותר.

בעלילת הסרט הראשון, בין השינויים הבולטים שנעשו נכללים הוספת דמויות חדשות – דולציבר, האומנת של אלפבה; מיס קודל, מנהלת אוניברסיטת שיז; והוריה של גלינדה – הצגת מפגשי ההדרכה הפרטיים של אלפבה עם מאדאם מוריבל, פלשבקים חדשים המתארים את אלפבה כילדה צעירה הנלעגת ונדחית מצד המנצ'קינים האחרים בשל עורה הירוק ומספר סצנות המרחיבות את הדינמיקה שלה ושל נסרוז כאחיות. תוכנם המיני של הרומן והמחזמר, במיוחד בסצנת הרומן בין מלנה תרופ, אמה של אלפבה, לקוסם, נרמז בלבד במהלך העיבוד הקולנועי על מנת להנגיש את שני הסרטים לקהל צופים רחב יותר ולאפשר להם לקבל סיווג צפייה "PG" ממועצת הסרטים האמריקאית (MPA).

במחזמר, נרמז כי גלינדה היא "המכשפה הטובה מן הדרום", והיא תמיד מכונה בפשטות "גלינדה הטובה", אך בסרט, ניתן לה את התואר "המכשפה הטובה מן הצפון" במטרה לשקף את מוצאה הגיליקיני של הדמות ולתת כבוד לגילום הדמות בידי  בסרט "הקוסם מארץ עוץ" משנת 1939. נוסף לכך, הורחבה דמותו של בוק על ידי מתן שם המשפחה "וודסמן", המטרים גם לגורלו במהלך המחזמר; סצנת הנאמבר "Something Bad", שבמקור מושר על ידי דוקטור דילמונד לאלפבה ובמהלכו הוא מספר לה על מצבם של החיות בארץ עוץ, שונתה לסצנת פגישה פרטית של חיות בביתו של דילמונד מחוץ לקמפוס שיז, במהלכה מקוננות החיות אחת לשנייה על מצבם; בניגוד לספר ולליהוק דמותה של פפאני כאישה במחזמר, עבור הסרט, עברה הדמות שינוי מגדרי כגבר ממוצא אסייתי. נוסף לכך, בסרט, פגישתם הראשונה של פיירו ואלפבה מתרחשת ביער ולא במהלך הגעתו לאוניברסיטה.
ממוזער|שמאל|350px|"זעקת הקרב" של אלפבה בשיא הנאמבר "Defying Gravity" בסרט, במהלכה מופיע ברק ירוק בשמיים וגלימתה מתנופפת מסביבה, נעשתה כמחווה לשיא הנאמבר במחזמר הבימתי.
השינוי הגדול ביותר של הסרט כולל את הנאמבר "Dancing Through Life" – במקום שחלקו הראשון של הנאמבר יתרחש מחוץ לקמפוס אוניברסיטת שיז, הוא מתחיל בתוך ספריית האוניברסיטה, עם הפסקת ריקוד נוספת; החלק השני, המתרחש באולם הנשפים "עוצדאסט" שונה והורחב, במהלכו עוצב אולם הנשפים מחדש כמועדון לילה תת-מימי עם להקה מוזיקלית הכוללת בעלי-חיים המנגנים על כלי נגינה. נוסף לכך, גם בנאמבר "Popular" נעשו מספר שינויי מפתח והרחבות ווקאליות על מנת להתאים אותו למנעד הקולי של גרנדה, ובוצעה הרחבה משמעותית בנאמבר "One Short Day" כך שיכלול את הפקת מופע העוצומאניה, שמפרטת אודות סיפור הרקע של הקוסם וספר הגרימרי, ומובל בידי תושבים ושחקנים המגולמים בידי אישים ושחקנים שלקחו חלק בהפקה המקורית של המחזמר הבימתי, בראשם אידינה מנזל וקריסטין צ'נוות', שגילמו אז את דמויותיהן של אלפבה וגלינדה.

בסצנה האחרונה של הסרט, בה מתרחש שיא הנאמבר "Defying Gravity", נעשה שימוש בבימה מתרוממת ניידת בדומה לבימה מתרוממת שבאמצעותה הורמה השחקנית המגלמת את אלפבה מהבמה. הסצנה עצמה הורחבה על מנת להביא לסיום הסרט הראשון בצורה קוהרנטית לצד השארת הצופים במתח לקראת הסרט השני באמצעות כותרת הסיום "המשך יבוא...".

שיווק
ב-16 באפריל 2023, פורסמו לראשונה תמונות ראשונות מתוך הסרט באמצעות המדיות החברתיות, בהן הופיעו דמויותיהן של אלפבה וגלינדה. קטעי מייקינג אוף בלעדיים מהפקת הסרט, שכללו האזנה ראשונה לביצועיהן של גרנדה לשיר "Popular" ושל אריבו לשיר "Defying Gravity", הוצגו בכנס ה-"CinemaCon" ב-26 באפריל 2023, על ידי יו"ר "סרטי יוניברסל", דונה לנגלי. הקדימון הראשון של הסרט שודר לראשונה במהלך סופרבול LVIII שהתקיים ב-11 בפברואר 2024. ב-10 באפריל 2024, התקיים בכנס ה-"CinemaCon" פאנל ייעודי, בהשתתפות צוות ההפקה והשחקנים, לצורך קידום הסרט ובו הוצגו קטעים חדשים מתוכו. נוסף לכך, הוצגו תלבושות ואביזרים מתוכו בלובי של האולם בו התקיים הכנס. סרטון הכולל קטעי מייקינג אוף וראיונות עם צ'ו, אריבו וגרנדה הוצג לראשונה במהלך אירוע "NBCUniversal Upfront 2024" ברדיו סיטי מיוזיק הול ב-13 במאי 2024, והופץ אונליין זמן קצר לאחר מכן. הקדימון הרשמי הופץ ב-15 במאי 2024, וב-29 במאי 2024, הופץ הקדימון הרשמי מחדש, כשהפעם הופק ונערך כקדימון לסרט עשוי-לגו. לצורך קידום הסרט, שודר ספיישל מייקינג אוף טלוויזיוני, "Defying Gravity: The Curtain Rises on Wicked", ברשת "NBC" ב-19 בנובמבר 2024. הרשת גם אירחה קידום נוסף לסרט במהלך סיקור אולימפיאדת פריז (2024), במסגרתו השתתפו אריבו, גרנדה ויאו בטקס הפתיחה, הופץ סרטון ויראלי של הרכבת "Unlimited One" מעיר הברקת חולפת מול מגדל אייפל ונרכש זמן פרסום נרחב לסרט במהלך סיקור הפריים-טיים של תחרות ההתעמלות לנשים.

ב-4 בספטמבר 2024, הופצו כרזות הדמויות לקראת הפצת הקדימון החדש יום למחרת, שהכיל רמיקס של "Defying Gravity" עם המוטיב "Wicked Witch/Miss Gulch" של הרברט סטהארט מתוך "הקוסם מארץ עוץ" משנת 1939. ב-12 באוקטובר 2024, אירחה גרנדה פרק בתוכנית האירוח "סאטרדיי נייט לייב" לצורך קידום הסרט, ובנוסף לכך הופיע בואן יאנג במהלך מונולוג הפתיחה שלה כשהוא לבוש בתלבושתה של גלינדה. ב-19 באוקטובר 2024, השתתפו אריבו, גרנדה, גולדבלום וצ'ו בגאלה הרביעית של מוזיאון האקדמיה לקידום התמיכה בתעשיית הקולנוע. ב-27 באוקטובר 2024, בוצע ריקוד בהשראת הסרט בעונתה השישית של "¿Quién es la máscara?" (גרסתה המקסיקנית של "Masked Singer") לצורך קידום הסרט במקסיקו. ב-4 בנובמבר 2024, הופיעו גרנדה ואריבו בתוכנית הריאליטי "The Project"; צוות השחקנים אף התארחו בתוכניות האירוח "The Tonight Show" בהנחייתו של ג'ימי פאלון ו-"The Kelly Clarkson Show" בהנחיית קלי קלרקסון לצורך קידום הסרט.

ב-20 במאי 2024, הוכרז על תחילת שיווק מגוון רחב של מרצ'נדייז עבור הסרט – בהם צעצועים, ביגוד, ספרים, מוצרי יופי ואביזרים נלווים שיימכרו מהחנות הרשמית של "סרטי יוניברסל" לקראת עליית הסרט לאקרנים. ליין המרצ'נדייז שהופק עבורו כלל שותפויות עם מותגים ידועים כולל "סברובסקי", "אולטה ביוטי", "Wella", "קרוקס", "Hallmark", "הרפר קולינס", "הילטון", "הסברו", "Funko", "בטי קרוקר", "אפל", "אמזון", "סמסונג", "בלומינגדיילס", "Forever 21", "H&M", "טארגט", "וולמארט", "לגו" ו"מאטל". ב-23 במאי 2024, מותג הקוסמטיקה של גרנדה, "", הכריז על שיתוף פעולה עבור הסרט. ב-21 באוקטובר 2024, צוות הקידום והשיווק של הסרט שיתף פעולה עם חברת הרכבים "לקסוס" באמצעות פרסומת "Experience Ozmazing" הכוללת את רכב ה-Lexus TX 2024. ב-1 בנובמבר 2024, הופצו גיליונות של מגזין "People" במהדורה מיוחדת בת-96 עמודים שכללו ראיונות בלעדיים עם צוות השחקנים ותמונות מההפקה.

ב-15 במאי 2024, הושק אתר אינטרנט אינטראקטיבי עבור אוניברסיטת שיז, המאפשר למעריצים להגיש בקשה להירשם לסמסטר 2024 לפני 15 באוגוסט. בספטמבר 2024, החלו משפיענים במדיות חברתיות שונות לשתף את מכתבי הקבלה והחבילות שקיבלו משיז, הכוללים מכתב קבלה מותאם אישית ממאדאם מוריבל עצמה, מפת הקמפוס, עיתון המדווח על בואו של הנסיך פיירו לשיז, סיכה אישית וג'אמפר עם הדפס האוניברסיטה. מעריצים אחרים שהגישו מועמדות קיבלו את מכתבי הקבלה שלהם בדואר אלקטרוני, ואלו שהגישו את הבקשה באיחור קיבלו מכתב דחייה.

ב-10 באוקטובר 2024, הוכרז על מסע העיתונאים "מסע דרך עוץ" בשבועות שלפני עליית הסרט לאקרנים, במסגרתו יעצרו אריבו, גרנדה, גולדבלום וחברי צוות שחקנים נוספים בערים הבאות כדי להיפגש עם מעריצים ולהשתתף בהקרנות הבכורה של הסרט, כאשר כל עיר תהפוך ללוקיישן נבחר מתוך הסרט – סידני (ארץ המנצ'קינים), לוס אנג'לס (אוניברסיטת שיז), מקסיקו סיטי (יער קסום), ניו יורק (אולם הנשפים עוצדאסט) ולונדון (עיר הברקת). לקראת בכורת הסרט בסידני, עוצב השטיח האדום המוביל לתיאטרון סטייט כדרך האבנים הצהובות. עבור הבכורה, לבשה גרנדה שמלה ורודה של המעצבת ויויאן וסטווד, כמחווה בולטת לשמלתה של גלינדה מהסרט המקורי; נוסף לכך נאלץ צ'ו להיעדר עקב הריונה המתקדם של אשתו, שהתקרב לסיומו. בבכורת הסרט בלוס אנג'לס, נעדר צ'ו שוב, הפעם עקב לידת ילדו החמישי. כשהוא מצטט את השיר "Thank Goodness", מתוך המחזמר, הצהיר צ'ו:  בבכורת הסרט בלוס אנג'לס השתתפו גם אידינה מנזל וקריסטין צ'נוות', שגילמו במקור את דמויותיהן של אלפבה וגלינדה בהפקה המקורית.
שערוריית כרזת הסרט

ב-9 באוקטובר 2024, במקביל לפתיחת מכירת הכרטיסים, הופצה כרזה לצורך קידום הסרט, ששחזרה את כרזת המחזמר המקורית. הביקורות להן זכתה הכרזה היו מעורבות, והביאו ליצירת  שנועדו לחזק את הדמיון בין שתי הכרזות, תוך שימוש בתוכנת "Adobe Photoshop" וכלי בינה מלאכותית. נוסף לכך, הפכה הכרזה למושא ללעג בעקבות סרטון שהופק באמצעות התוכנה "Runway AI" שהציג את דמויותיהן של אלפבה וגלינדה נלחמות ב"קרב-חתולות".

ב-15 באוקטובר 2024, יצר משתמש ב-"X" גרסה אישית משלו על בסיס הכרזה, תוך ניסיון להתאים בצורה מדויקת יותר אותה לכרזה המקורית באמצעות כיסוי עיניה של אלפבה ומיצוב מנח ידה של גלינדה כך שתכסה את אפה בנוסף לפיה. על אף שמעריצים רבים ראו בכך שיפור משמעותי, למחרת שיתפה אריבו מחדש את הכרזה הערוכה בסטורי האינסטגרם שלה, בו כתבה:

בתגובה לסטורי שפרסמה ומתוך כבוד אליה, מחק המשתמש את הפוסט בנימוק שכוונותיו לא היו זדוניות והוא לא ציפה לתגובה זו. עם זאת, ב-20 באוקטובר, פרסם המשתמש מחדש את הפוסט שלו מכיוון שעל אף שציין כי רגשותיה של אריבו היו במקום, הוא עמד על כך שהפוסט שפרסם היה "פאן-אדיט תמים שמכבד את כרזת הברודוויי המקורית" ולא יותר מכך. ב-19 באוקטובר 2024, במהלך בכורת השטיח האדום של הקרנת הסרט במוזיאון האקדמיה, הגיבה גרנדה:  ב-29 באוקטובר 2024, ענתה אריבו בשאלה על מידתיות תגובתה לכרזה: 

שערוריות בובות "מאטל"
עבור קידום הסרט, שיווקה חברת "מאטל" ליין של בובות גלינדה ואלפבה. עם זאת, בבובות אלו נקשרו שתי שערוריות.

באוגוסט 2024 דלפו שני קטעי הנאמברים "Popular" ו-"Defying Gravity" מתוך הסרט, כיוון שבשני נאמברים אלו נעשה שימוש בשבב הסאונד בליין הבובות המזמרות שלהם. גרסתה של אריאנה ל-"Popular" נשמרה בסתר עד לאותה נקודה, מה שהוביל לכך שמספר מעריצים זעמו על כך שאלמנט ההפתעה נהרס, בעוד שאחרים שיבחו את הופעתה של אריאנה חרף ההדלפה.

בנובמבר 2024, התברר כי על גב האריזות של הבובות, ובתוך חוברות הדרכה עבור בובות רבות שיוצרו כחלק מקידום הסרט הודפסו בטעות קישורים לאתר האינטרנט של אולפן הסרטים למבוגרים "Wicked Pictures" (www.wicked.com) במקום אתר האינטרנט של הסרט עצמו (www.wickedmovie.com). חברת "מאטל" פרסמה התנצלות רשמית על טעות ההדפסה, בה ביקשו מהורים שקנו את הבובות עם הקישור לאתר השגוי להרוס את האריזה.

הפצה
ממוזער|200px|שמאל|תיאטרון סטייט שבסידני, אוסטרליה, בו התקיימה בכורת הסרט.
באפריל 2022, הוכרז על פיצול העיבוד הקולנועי לשני סרטים, לאחר שהוכרז במקור כסרט אחד. בכורת חלקו הראשון של העיבוד התקיימה בסידני, אוסטרליה בתיאטרון סטייט ב-3 בנובמבר 2024, ואילו בכורת הסרט בלוס אנג'לס התקיימה בביתן דורותי צ'נדלר ב-9 בנובמבר 2024 ובלונדון באולם הפסטיבל המלכותי ב-18 בנובמבר 2024. ברחבי העולם, עתיד הסרט לעלות לאקרנים בהפצת "סרטי יוניברסל" ב-22 בנובמבר 2024, בפורמטי IMAX, קולנוע דולבי, RealD 3D, 4DX, ScreenX ו-D-Box. בישראל, הוא עתיד לעלות לאקרנים ב-21 בנובמבר 2024; ובנוסף, לסגור את פסטיבל הסרטים הבינלאומי ה-32 לאמנות הצילום "קאמרימייג'" ב-23 בנובמבר 2024, בו ישתתפו צלמת הסרט אליס ברוקס ומעצב ההפקה נייתן קראולי (שיקבל את פרס עיצוב ההפקה לשנת 2024 במהלך הפסטיבל). הקרנות טרום-בכורה של הסרט התקיימו ב-18 בנובמבר 2024 עבור חברי "אמזון פריים", ולציבור הרחב ב-20 בנובמבר 2024. הקרנות טרום-בכורה אלו הן בין הפעמים הבודדות בהן רוב בתי הקולנוע ברחבי ארצות הברית יציגו את הסרט במסכי IMAX, מכיוון שמסכים אלו שוריינו מראש עבור סוף השבוע הפותח של "גלדיאטור 2".

במקור, התעתד הסרט לעלות לאקרנים ב-20 בדצמבר 2019, ב-22 בדצמבר 2021, ב-25 בדצמבר 2024 וב-27 בנובמבר 2024, הוחלט להפיץ את הסרט בחג ההודיה על מנת להימנע מתחרות עם "אווטאר: אש ואפר" ו"סוניק – הסרט 3" (הראשון שבהם נדחה בהמשך לשנת 2025 ותאריך עלייתו לאקרנים נלקח על ידי "מופאסה: מלך האריות"), לפני שדווח כי הפצתו הוקדמה בשבוע על מנת להימנע מתחרות עם "מואנה 2", אך מנגד הציב אותו במקביל ל"גלדיאטור 2". דיווח זה עורר ספקולציות בקרב המעריצים בדבר תרחיש דומה לתופעת ה"ברבנהיימר", שנבע מכך ש"ברבי" ו"אופנהיימר" הופצו שניהם ב-21 ביולי 2023. ב-10 ביולי 2024, כינה מסקל את הפצת שני הסרטים יחד כ"תופעת הגליקד (Glicked; מאנגלית)" והביע את תמיכתו בצפיית שני הסרטים כדאבל פיצ'ר, באומרו:  ג'ף גולדבלום ציין כי לתחושתו לא תהיה תחרות בין שני הסרטים, מכיוון שמדובר ב"עולם מנטלי של שפע שיש בו מספיק לכל." בהקשר עליית הסרט לאקרנים שבועיים לאחר הבחירות לנשיאות ארצות הברית 2024, העיר פלאט על הרלוונטיות של הסרט באקלים הפוליטי הנוכחי: 

הקרנה פרטית של הסרט נערכה בביתה של קים קרדשיאן ב-22 באוקטובר 2024, בהשתתפות משפחתה ולצד אריבו וגרנדה. הקרנה פרטית נוספת התקיימה בתיאטרון DGA בניו יורק ב-28 באוקטובר 2024, בהשתתפות אריבו, גרנדה, צ'ו, פלאט, שוורץ, חברי צוות השחקנים מההפקה המקורית – קריסטין צ'נוות', נורברט ליאו בוץ וכריסטופר פיצג'רלד – וחברי צוות השחקנים מההפקה הנוכחית; ושחקניות נוספות שגילמו את אלפבה וגלינדה לאורך השנים. להקרנת הסרט קדמה ברכת וידאו מאידינה מנזל, שלא יכלה להגיע עקב חזרות למחזמר חדש בכיכובה.
לוקליזציה

הסרט עתיד לעלות לאקרנים בגרסאות מדובבות במספר מדינות בעקבות ההפקות המקומיות של המחזמר המקורי שהועלה בהן לאורך השנים. בחלק מהמדינות, עתידות הדמויות הראשיות להיות מדובבות על ידי שחקניות שגילמו את דמויותיהן של אלפבה וגלינדה בעבר על הבמה בהפקות המקומיות; בהן דנה פולה וססי דה לה קואבה בדיבוב הספרדי-לטיני, מיירה רואיז ופבי באנג בדיבוב הפורטוגזי-ברזילאי, ופארק היא-נה וג'ונג סונה בדיבוב הקוריאני. במקרים אחרים, לוהקו לדיבוב הדמויות שחקניות שלקחו חלק בהפקות המקומיות, בהן סברינה וקרלין, שהייתה מחליפתה של השחקנית שגילמה את אלפבה בהפקה הגרמנית בשנת 2007, בדיבוב הגרמני, ג'ואן מילנד, שמגלמת כעת את גלינדה בהפקה הדנית של המחזמר, בדיבוב הדני, והשחקנית ההולנדית ואז'ן ואן דאן בוש, שגילמה את אלפבה בהפקה הגרמנית בשנת 2021, אך עתידה לדבב את גלינדה בדיבוב ההולנדי.

בנוסף, וילמין ורקייק ושנטל ג'נזן, שגילמו את אלפבה וגלינדה, בהתאמה, בהפקה ההולנדית המקורית של המחזמר משנת 2011, מופיעות בהופעת קמע בדיבוב ההולנדי של הסרט. בחלק מהמדינות, ובמיוחד במדינות שבהן המחזמר טרם זכה להפקה מקומית, דובבה גם הדמות שגילמה אידינה מנזל בהופעת האורח שלה בסרט על ידי מדבבות שדיבבו בעבר את דמותה של אלזה, דמות נוספת עמה מזוהה מנזל, בשפות שונות; בהן אלקה בייל בדיבוב הפלמי, ניקולט פורדי בדיבוב ההונגרי, אניקה הרליץ בדיבוב השוודי ומונה מור בדיבוב העברי.

בניגוד ללוקליזציות אחרות, שהתבססו על הפקות מקומיות שהופקו על בסיס המחזמר בעבר, יומיים לפני עליית הסרט לאקרנים הוכרזה על פיתוחו של הפקה נורווגית ראשונה למחזמר, העתידה לעלות במהלך שנת 2025. נוסף על כך, אף שהמחזמר טרם עלה לבימות בישראל, זכה הסרט לגרסה מדובבת מקומית בה לקחו חלק בין היתר שירי מימון, אלונה אלכסנדר, מיקי קם, יותם זילברמן, הראל ליסמן, לירון לב ויגאל שדה.
הפצה למדיה ביתית
ב-31 בדצמבר 2024, הסרט עלה לשירותי הזרמת מדיה ווידאו על פי דרישה. הסרט יצא לשוק בפורמטי בלו ריי ו-4K ב-31 במרץ 2025 בהפצת "Universal Pictures Home Entertainment". גם המהדורות הדיגיטליות וגם המהדורות הפיזיות של הסרט כוללות את גרסאותיו התיאטרליות והסינג-אלונג, יחד עם תכונות בונוס כמו סצנות מורחבות ושנמחקו, לצד סרטוני מייקינג אוף.

ביקורות
במכירת הכרטיסים ובקופות
תחזיות
מכירת הכרטיסים החלה ב-9 באוקטובר 2024, יום לאחר ש"סרטי פרמאונט" הכריזו על תחילת מכירת הכרטיסים עבור "גלדיאטור 2". ב-10 באוקטובר 2024, דווח על ידי "Fandango" כי מכירת הכרטיסים עבור בכורת הסרט התברגה במקום השני באתר, שני ל"דדפול & וולברין" מבית אולפני מארוול, לסרט שהופץ בשנת 2024; במקום הראשון לבכורת סרט בדירוג PG. ובמקום השלישי למכירת כרטיסים מראש עבור בכורת סרט בדירוג ה-PG, שלישי ל"לשבור את הקרח 2" ו"מלך האריות". ג'רמי היינליין, סמנכ"ל "Fandango Ticketing", ציין בתגובה לדיווח זה כי 

לדברי "Deadline Hollywood", על פי סקר מדגמי שנערך עתיד הסרט להכניס 67–74 מיליון דולר בסוף השבוע הפותח שלו בארצות הברית, בעוד שעל פי "Box Office Theory", הוא עתיד להכניס 96–150 מיליון דולר ועל פי "Boxoffice Pro", 100–125 מיליון דולר ולעמוד בראש הקופות, בעוד שאנליסטים נוספים הביעו את הספקטיות שלהם בדבר רווחיותם של סרטים מוזיקליים בעידן הפוסט-מגפת הקורונה. ב-19 בנובמבר 2024, דווח כי התחזיות בדבר רווחיותו של הסרט בסוף השבוע הראשון עתיד להיות 165–200 מיליון דולר ברחבי העולם (עם 125–150 מיליון דולר מרחבי ארצות הברית), ונומק כי עדכון זה נובע בשל הבאזז החיובי סביבו וסיכוייו להצליח בעונת הפרסים.
לאחר בכורת הסרט
נכון ל-12 בינואר 2025, גרף הסרט 458.9 מיליון דולר בארצות הברית ובקנדה, ו-238.7 מיליון דולר ברחבי העולם, בסך כולל של 697.6 מיליון דולר.

בארצות הברית ובקנדה, גרף הסרט 46.47 מיליון דולר ביומו הראשון לעלייתו לאקרנים, שכללו 19.2 מיליון דולר מהקרנות טרום-בכורה מהשבוע שקדם לבכורתו, 2.5 מיליון דולר ביום שני, 5.7 מיליון דולר ביום רביעי ו-11 מיליון דולר ביום חמישי. בסוף השבוע הראשון לעלייתו לאקרנים גרף הסרט 112.5 מיליון דולר בארצות הברית ובקנדה ו-162.9 מיליון דולר ברחבי העולם, והגיע למקום הראשון בקופות בשני השווקים הללו. השקה זו הייתה ההשקה הגדולה ביותר אי-פעם לסרט המבוסס על מחזמר מתיאטראות ברודוויי, שעברה את השקתו המקומית של "אל תוך היער" (שבה גרף 31.1 מיליון דולר) ואת השקתו העולמית של "עלובי החיים" (שבה גרף 103 מיליון דולר). ביום חמישי שלאחריו, גרף הסרט 16.9 מיליון דולר, והתברג במקום השני ברשימת סרטי חג ההודיה המכניסים ביותר, שני ל"מואנה 2", שגרף 28 מיליון דולר ועלה לאקרנים יום קודם לכן. בהקרנות שהתקיימו במהלך הבלאק פריידיי, הכניס הסרט 32 מיליון דולר. בסוף השבוע השני לעלייתו לאקרנים, הכניס הסרט 80 מיליון דולר (וסך כולל של 117.5 מיליון דולר בטווח של חמשת הימים), ירד ב-29% בהכנסותיו והתברג במקום השני אחרי "מואנה 2". במהלך סוף השבוע של חגי נובמבר, עבר הסרט את סף ה-250 מיליון דולר בארצות הברית ובקנדה, והפך לעיבוד הקולנועי למחזמר הרווחי ביותר בכל הזמנים בארצות הברית ובקנדה, כשהוא עוקף את הכנסותיו של "גריז" (1978), שגרף בקופות 190 מיליון דולר. בדצמבר 2024, הפך הסרט לסרט מבוסס-מחזמר ברודוויי המכניס ביותר בעולם ובהיסטוריה של "סרטי יוניברסל", ובכך עקף את הסרט "מאמא מיה!", שירד למקום השני מאז עלה לאקרנים ביוני 2008.

תגובת הקהל
באתר הביקורות "Rotten Tomatoes", קיבל הסרט את הציון 88% על בסיס 354 ביקורות חיוביות, עם דירוג ממוצע של 7.8/10. בקונצנזוס של האתר נכתב כי  באתר הביקורות המשוקללות "Metacritic", קיבל הסרט את הציון 73/100, על בסיס 61 ביקורות, דבר המצביע על ביקורות "חיוביות לרוב". צופים שנשאלו על ידי "CinemaScore" העניקו לסרט ציון ממוצע של "A", בעוד שאלו שנשאלו על ידי "PostTrak" העניקו לסרט את הציון 92% (בסך כולל), ו-80% מהנשאלים השיבו שהם "בהחלט ימליצו עליו" לצופים אחרים.

הסרט הוקרן לראשונה אך ורק עבור משפיענים, חברי האקדמיה האמריקאית לאמנויות ולמדעים ואנשי תעשיית הבידור במגרשי אולפני "סרטי יוניברסל" ב-16 באוקטובר 2024. התגובות הראשונות היו חיוביות ברובן, עם שבחים לביצועיהן של אריבו וגרנדה, עיבוד העלילה מהבמה למסך והתפאורה. בביקורת עבור "ואניטי פייר" ציין כריס מרפי כי גרנדה היא מועמדת מבטיחה לפרס אוסקר לשחקנית המשנה הטובה ביותר, וכתב: 

טורי קלמיטו וראיין ג'יי, מארחי הפודקאסט "Oz Talk with Ryan and Tori", שיבחו את התוספות שהוכנסו לעלילה בנימוק שהם מסייעים לשינוי הטון ה"תוסס" של הסרט לקראת הטון האפל יותר שיקבל החלק השני. הבלוגרית ג'אז טנגקיי כינתה את הסרט "יצירת מופת מוזיקלית שהיא הרבה יותר ממה שיכולנו לצפות אי-פעם" ושיבחה את מלאכת הבימוי של צ'ו, את ביצועיהם של השחקנים ואת התפאורות והתלבושות. העיתונאי סיימון תומפסון כינה אותו  בביקורת עבור "Deadline Hollywood" כינתה אנטוניה בלית' את הסרט "שיגעון מתחילתו ועד סופו" ו"תצוגה מענגת ומצחיק שמציגה את כישרונן של אריבו וגרנדה ואת יכולותיהן הקומיות הקורעות מצחוק. הן מגישות כל נאמבר עם הפתעות, תענוג ועומק אמיתי". העיתונאי סקוט מנזל התייחס לסרט כ"אחד העיבודים הטובים ביותר אי-פעם של מחזמר מברודוויי למסך הגדול". גם ארין סטקר מ-"IndieWire" שיבחה את הסרט, ובפרט את ביצועיה של גרנדה. גרגורי אלווד מ"הפלייליסט" סימן את גרנדה כגולת הכותרת של הסרט, וכתב עליה:  בביקורתו עבור ה"וול סטריט ג'ורנל" כינה קייל סמית' אותו .

גם ביצועיו של ג'ונתן ביילי זכו לשבחי הביקורות; בין היתר כתבו פיטר בראדשו בביקורתו עבור "הגרדיאן" כי הוא "מפתיע בגניבת הסצנות השערורייתיית שלו בדמותו של פיירו ההטרו-קאמפי", ופיטר טראורס מ-"ABC News", כי ביצועיו הן "תצוגה וירטואוזית של שירה, ריקוד ומשחק". בביקורתה עבור "אנטרטיינמנט ויקלי", תיארה כריסטינה הולב את "Dancing Through Life", הנאמבר המוזיקלי של דמותו, בתור "ההישג המוזיקלי הגדול ביותר של העיבוד".

מנגד, בביקורתו של אודי הנדרסון עבור ה"בוסטון גלוב", הוא תיאר את הסרט כ"דוחה מבחינה ויזואלית" וכסרט ש"אינו יכול להתמודד עם השינויים הטונאליים שבו. הרצינות והקומדיה שבו הופכות לשותפות מוזרות ומורכבות." בביקורת דומה, כתבה כריסטי למייר מ"RogerEbert.com" כי  ג'יימס בררדינלי מ-"ReelViews" ציין כי 

השפעה תרבותית ומורשת

 לורנה לופט, אחת מבנותיה של ג'ודי גרלנד, שגילמה את דמותה של דורותי גייל בסרט המקורי, כינתה את הסרט "עוצר-נשימה למראה" ו"כל מה שרציתי שיהיה". גם קריסטין צ'נוות' ואידינה מנזל שיבחו את הסרט – צ'נוות' אמרה על הסרט כי  בעוד שמנזל כתבה בעמוד ה-X האישי שלה:  השחקניות קרול קיין ושריל לי ראלף, שתיהן גילמו את דמותה של מאדאם מוריבל בתיאטראות ברודוויי ובסיבוב הופעות של המחזמר, שיבחו את הסרט, וקיין הצהירה כי  גם השחקנים מארק המיל, פול מסקל, ראיין ריינולדס, קירן קאלקין, פרננדה טורס ומילי בובי בראון, והזמרות-יוצרות בילי אייליש וטיילור סוויפט, הביעו את הערצתם לסרט; המיל אף כינה אותו "קלאסיקה מיידית".

פאנשה ניאדאנדו מהאתר "Elle UK" כתבה על הסרט כי הוא מהווה "אסקפיזם נחוץ" הכולל מסרים רבי-עוצמה על טוב לב, ידידות, ייצוג וקבלה שהתקבל בחום על ידי קהל הצופים, במיוחד לאור עלייתו של הסרט לאקרנים בצל הבחירות לנשיאות ארצות הברית 2024, כמו-כן בשל תחושות הנוסטלגיה שהסרט הציף באלו שגדלו עם המחזמר הבימתי המקורי. ניאדאנדו עוד הוסיפה:  במאמר עבור "BU Today", כתבה איימי שנלר, פרופסור במחלקה ללימודי תקשורת באוניברסיטת בוסטון: 

ב-21 בנובמבר 2024, הפך קליפ מהריאיון במסע העיתונאים בו העיתונאית טרייסי אי. גילכריסט אמרה לאריבו וגרנדה שמילותיו של "Defying Gravity" הן בעלות משמעות עמוקה לצופי ומעריצי המחזמר הפך לוויראלי, והביא ליצירתם של מספר ממים. מאוחר יותר, הסבירה גילכריסט למה התכוונה:  נוסף לכך, גם הכוריאוגרפיה מהנאמבר "" הפכה לוויראלית בטיקטוק.\

בדצמבר 2024, דירג "קוליידר" את הסרט במקום ה-6 ברשימת "עשרת סרטי הפנטזיה הטובים ביותר של שנות ה-20", ורוברט לי השלישי כתב כי הסרט  הסרט גם דורג במקום ה-3 ברשימת "12 עיבודי מחזות הזמר הטובים ביותר לסרטים ב-25 השנים האחרונות" ובמקום ה-16 ברשימת "25 מחזות הזמר הטובים ביותר של המאה ה-21", וכותבת הרשימה, אנדריאה צ'יריאקו ציינה כי  נוסף לכך, עמד הסרט בראש רשימת "10 סרטי הפנטזיה הטובים ביותר של שנות ה-20 של Screen Rant", ומייגן המנוויי כינתה אותו  הבלוגר "ג'וש בקולנוע" כינה את הסרט כאחד "הסרטים המוזיקליים הטובים ביותר של שנות ה-20", והשווה אותו בצורה חיובית בין היתר לסרטים "סיפור הפרברים" (2021), "הצבע ארגמן" (2023) ו"טיק, טיק... בום! (2021).
אטרקציות ופארקי שעשועים
בפברואר 2025, דיווח "הניו יורק טיימס" דיווח כי "Universal Destinations & Experiences" שוקדת על פיתוח אטרקציות המבוססות על הסרט עבור אחד מפארקי השעשועים שלהם; על פי הדיווחים יש בסיס סביר להאמין כי מדובר שאטרקציות אלו יתווספו לאזור היקום האפי באתר הנופש יוניברסל אורלנדו, שעתיד להיפתח במהלך שנת 2025.

פרסים ומועמדויות
200px|ממוזער|שמאל|על עבודתו בסרט, הפך פול טאזוול למעצב התלבושות האפרו-אמריקאי הראשון שזכה בפרס האוסקר לעיצוב התלבושות הטוב ביותר.
בספטמבר 2024, הוכרז כי אריבו וגרנדה לא יתחרו באותה הקטגוריה בעונת הפרסים; במקום זאת, אריבו תתחרה בקטגוריית "השחקנית הראשית הטובה ביותר" בעוד שגרנדה – בקטגוריית "שחקנית המשנה הטובה ביותר". כחלק ממסע הקידום שלו לקראת העונה, הוקרן הסרט בפני 900 חברי האקדמיה האמריקאית לאמנויות ולמדעים, הקרנה הנחשבת לגדולה ביותר באקדמיה מאז הקרנת הסרט "אופנהיימר" בתיאטרון סמואל גולדווין בנובמבר 2024; עוד נמסר כי בהקרנות נוספות שהתקיימו באותו החודש עבור חברי "גילדת הבמאים האמריקאית" ו"גילדת אמני הטלוויזיה והרדיו האמריקאית", זכה הסרט לתשואות סוערות מהנוכחים, דבר שיכול להעיד על תמיכה חזקה פוטנציאלית מצד הבוחרים במהלך עונת הפרסים.

הסרט זכה להכרה נרחבת במסגרת עונת הפרסים. הוא זכה בשלושה פרסים מטעם המועצה הארצית לביקורת קולנוע (NBR), בהם פרס הסרט הטוב ביותר – והפך בכך לסרט הפנטזיה הראשון שזוכה בפרס זה, ולסרט המוזיקלי הראשון שזוכה בו מאז "מולין רוז'" (2001). ג'ון מ. צ'ו זכה בפרס הבמאי הטוב ביותר, ואריבו וגרנדה חלקו את פרס ה-Spotlight של NBR, כהוקרה על שיתוף הפעולה היצירתי ביניהן. בנוסף, הסרט נבחר לאחד מעשרת הסרטים הטובים של השנה על ידי המכון האמריקאי לקולנוע (AFI):

בטקס פרסי גלובוס הזהב ה-82, הסרט זכה בפרס ההישג הקולנועי ושובר הקופות, ונוסף לכך היה מועמד בקטגוריות הסרט הקומי או המוזיקלי הטוב ביותר, השחקנית הטובה ביותר בסרט קומי או מוזיקלי (אריבו), ושחקנית המשנה הטובה ביותר (גרנדה). הוא הוביל את רשימת המועמדויות בטקס פרסי המבקרים ה-30, שם חלק את המקום הראשון עם הסרט "Conclave", עם 11 מועמדויות, מתוכן זכה בשלושה פרסים: הבמאי הטוב ביותר (צ'ו), העיצוב האמנותי הטוב ביותר (ניית'ן קראולי ולי סנדלס), ועיצוב התלבושות הטוב ביותר (פול טאזוול).

הסרט הוביל את טקס פרסי גילדת שחקני המסך ה-31 עם חמש מועמדויות, בהן ההופעה הטובה ביותר של שחקן משנה (ג'ונתן ביילי), הופעה יוצאת דופן של אנסמבל שחקנים, והופעה יוצאת דופן של אנסמבל פעלולנים – ובכך היה לאחד הסרטים עם מספר המועמדויות הרב ביותר בתולדות הטקס.

בטקס פרסי האוסקר ה-97, הסרט זכה ב-10 מועמדויות, מהן זכה לבסוף בשני פרסים: עיצוב התלבושות הטוב ביותר עבור טאזוול (שהיה לאיש האפרו-אמריקאי הראשון שזוכה בקטגוריה זו) ועיצוב ההפקה הטוב ביותר עבור קראולי וסנדלס. כמו כן, זכה בפרס העריכה הטובה ביותר לסרט קומדיה/קולנועי מטעם גילדת עורכי הקולנוע האמריקאית, וכן בשלושה פרסים בטקס פרסי "בחירת הילדים של ניקלודיאון" לשנת 2025, כולל הסרט האהוב, שחקנית הקולנוע האהובה (גרנדה) והשיר האהוב מסרט ("Defying Gravity").

 רשימת פרסים ומועמדויות שנה פרס קטגוריה מועמד/ים תוצאה סימוכין 2022 The Queerties הדבר הגדול הבא "מרשעת"  2024  פרס אסטרה הסרט המצופה ביותר  פסטיבל הסרטים של האחים מנקי פרס SUMOLIGHT לסינרגיה יצירתית אליס ברוקס  ודייב סמית'   פסטיבל הסרטים של הארטלנד פרס הסרט המרגש ביותר "מרשעת"  פרסי המוזיקה במדיה של הוליווד השיר הטוב ביותר – ביצוע על המסך סינתיה אריבו ואריאנה גרנדה על ביצוע "Defying Gravity"  שיר הנושא הטוב ביותר - סרט/סרט ביוגרפי או מחזמר "מרשעת"  Camerimage פרס עיצוב ההפקה נייתן קראולי  מועצת ביקורת הקולנוע האמריקאית הסרט הטוב ביותר  הבמאי הטוב ביותר ג'ון מ. צ'ו  פרס הספוטלייט סינתיה אריבו ואריאנה גרנדה  פרס אסטרה הסרט הטוב ביותר “מרשעת”  הקומדיה או המחזמר הטוב ביותר  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  שחקן המשנה הטוב ביותר ג'ונתן ביילי  התסריט המעובד הטוב ביותר ויני הולצמן ודנה פוקס  הבמאי הטוב ביותר ג'ון מ. צ'ו  האנסמבל הטוב ביותר צוות השחקנים של "מרשעת"  הליהוק הטוב ביותר טיפאני ליטל קאנפילד וברנרד טלסי  הצילום הטוב ביותר אליס ברוקס  עיצוב התלבושות הטוב ביותר פול טאזוול  העריכה הטובה ביותר מירון קרשטיין  עיצוב השיער והמייקאפ הטוב ביותר "מרשעת"  הקמפיין השיווקי הטוב ביותר  הפסקול המקורי הטוב ביותר ג'ון פאוול וסטיבן שוורץ  עיצוב ההפקה הטוב ביותר נייתן קראולי ולי סנדלס  הסאונד הטוב ביותר "מרשעת"  הפעלולים הטובים ביותר  האפקטים הוויזואליים הטובים ביותר  רכז הפעלולים הטוב ביותר ג'ו מקלארן  חגיגת הקולנוע והטלוויזיה השחורים פרס השחקנית – סרט סינתיה אריבו  גילדת מבקרי הסרטים של מישיגן השחקנית הטובה ביותר  שחקנית המשנה הטובה ביותר אריאנה גרנדה  הסרט הטוב ביותר "מרשעת"  התסריט הטוב ביותר (מעובד או מקורי)  האנסמבל הטוב ביותר צוות השחקנים של "מרשעת"  הבמאי הטוב ביותר ג'ון מ. צ'ו  חוג מבקרי הקולנוע של אטלנטה עשרת הסרטים הטובים ביותר "מרשעת"  שחקנית המשנה הטובה ביותר אריאנה גרנדה  אגודת מבקרי הקולנוע של סן דייגו השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  האנסמבל הטוב ביותר צוות השחקנים של "מרשעת"  עיצוב ההפקה הטוב ביותר נייתן קראולי ולי סנדלס  השימוש הטוב ביותר במוזיקה ג'ון פאוול  וסטיבן שוורץ   הצילום הטוב ביותר אליס ברוקס  עיצוב התלבושות הטוב ביותר פול טאזוול  עיצוב הסאונד הטוב ביותר "מרשעת"  חוג מבקרי הפניקס השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  הצילום הטוב ביותר אליס ברוקס  איגוד מבקרי הקולנוע של שיקגו השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  עיצוב התלבושות הטוב ביותר פול טאזוול  הלחן המקורי הטוב ביותר גלן פאוול וסטיבן שוורץ  השימוש הטוב ביותר באפקטים חזותיים "מרשעת"  עיצוב האמנות/הפקה הטוב ביותר נייתן קראולי  ולי סנדלס   איגוד מבקרי הקולנוע האפרו-אמריקאי עשרת הסרטים הטובים ביותר "מרשעת"  פרס החדשנות פול טאזוול  איגוד מבקרי הקולנוע של לאס וגאס הסרט הטוב ביותר "מרשעת"  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  הבמאי הטוב ביותר ג'ון מ. צ'ו  עיצוב התלבושות הטוב ביותר פול טאזוול  הבימוי האמנותי הטוב ביותר נייתן קראולי  האפקטים הוויזואליים הטובים ביותר "מרשעת"  סרט המשפחה הטוב ביותר  האנסמבל הטוב ביותר צוות השחקנים של "מרשעת"  איגוד מבקרי הסרטים המקוון של בוסטון עשרת הסרטים הטובים ביותר לשנת 2024 "מרשעת"  איגוד מבקרי הקולנוע של סנט לואיס הסרט הטוב ביותר  התסריט המעובד הטוב ביותר ויני הולצמן ודנה פוקס  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  האנסמבל הטוב ביותר צוות השחקנים של "מרשעת"  עיצוב התלבושות הטוב ביותר פול טאזוול  עיצוב ההפקה הטוב ביותר נייתן קראולי ולי סנדלס  הפסקול הטוב ביותר סטיבן שוורץ, סטיבן אורמוס וגרג וולס   חוג מבקרי הסרטים של אזור מפרץ סן פרנסיסקו שחקנית המשנה הטובה ביותר אריאנה גרנדה  עיצוב ההפקה הטוב ביותר נייתן קראולי ולי סנדלס  מבקרי הקולנוע של ניו יורק באינטרנט הסרט הטוב ביותר "מרשעת"  הבימוי הטוב ביותר ג'ון מ. צ'ו  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  האנסמבל הטוב ביותר צוות השחקנים של "מרשעת"  השימוש הטוב ביותר במוזיקה ג'ון פאוול  וסטיבן שוורץ   אגודת מבקרי הקולנוע של פניקס שחקנית המשנה הטובה ביותר אריאנה גרנדה  עיצוב התלבושות הטוב ביותר "מרשעת"  עשרת הסרטים המובילים לשנת 2024  איגוד מבקרי הקולנוע של אינדיאנה הסרט הטוב ביותר  הביצועים הראשיים הטובים ביותר סינתיה אריבו  כוריאוגרפיית הפעלולים/תנועה הטובה ביותר כריסטופר סקוט  וג'ו מקלארן   אגודת מבקרי הקולנוע של סיאטל השחקנית הראשית הטובה ביותר סינתיה אריבו  שחקנית המשנה הטובה ביותר אריאנה גרנדה  עיצוב ההפקה הטוב ביותר נייתן קראולי ולי סנדלס  עיצוב התלבושות הטוב ביותר פול טאזוול  האפקטים הוויזואליים הטובים ביותר אנתוני סמית', ג'ונתן פוקנר, פבלו הלמן ורוברט ויבר  איגוד מבקרי הקולנוע של איווה שחקנית המשנה הטובה ביותר אריאנה גרנדה  איגוד מבקרי הקולנוע הדרומי-מזרחי  עשרת הסרטים המובילים לשנת 2024 "מרשעת"  איגוד מבקרי הקולנוע של דאלאס-פורט וורת' הסרט הטוב ביותר  שחקנית המשנה הטובה ביותר אריאנה גרנדה  אגודת מבקרי הקולנוע של נבדה השחקנית הטובה ביותר סינתיה אריבו  האפקטים הוויזואליים הטובים ביותר פבלו הלמן  איגוד מבקרי הקולנוע של צפון טקסס השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  השחקנית החדשה הטובה ביותר   פרס גארי מארי  "מרשעת"  2025 פסטיבל הסרטים הבינלאומי בפאלם ספרינגס פרס ההשפעה היצירתית במשחק סינתיה אריבו  פרס הכוכב העולה אריאנה גרנדה  פסטיבל הסרטים הבינלאומי של סנטה ברברה פרס הווירטואוז  איגוד מבקרי הקולנוע של צפון קרוליינה שחקנית המשנה הטובה ביותר  השחקנית הטובה ביותר סינתיה אריבו  האנסמבל הטוב ביותר "מרשעת"  עיצוב התלבושות הטוב ביותר  השיער והאיפור הטובים ביותר  עיצוב הסאונד הטוב ביותר  עיצוב ההפקה הטוב ביותר  איגוד מבקרי הקולנוע של מערב ניו יורק שחקנית המשנה הטובה ביותר אריאנה גרנדה  פרס גלובוס הזהב הסרט הטוב ביותר - קומדיה או מוזיקלי "מרשעת"  הישג קולנועי וקופתי  השחקנית הטובה ביותר - סרט קומדיה או מוזיקלי סינתיה אריבו  שחקנית המשנה הטובה ביותר - סרט קולנוע אריאנה גרנדה  פרס ה-AARP לסרטים עבור מבוגרים התסריטאי הטוב ביותר ויני הולצמן  אגודת מבקרי הקולנוע של עיר המוזיקה הסרט הטוב ביותר "מרשעת"  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  האנסמבל הטוב ביותר "מרשעת"  הסרט המוזיקלי הטוב ביותר  הסאונד הטוב ביותר  עיצוב ההפקה הטוב ביותר  איגוד מבקרי הקולנוע של מינסוטה השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  התסריט המעובד הטוב ביותר ויני הולצמן ודנה פוקס  המוזיקה הטובה ביותר "מרשעת"  עיצוב התלבושות הטוב ביותר  האיפור ועיצוב השיער הטובים ביותר  עיצוב ההפקה הטוב ביותר  איגוד מבקרי הקולנוע של יוטה ההופעה הראשית הטובה ביותר - שחקנית סינתיה אריבו  ההופעה המשנית הטובה ביותר - שחקנית אריאנה גרנדה  האנסמבל הטוב ביותר"מרשעת"  פרסי איגוד מבקרי הקולנוע האמריקאי הסרט הטוב ביותר  אנסמבל המשחק הטוב ביותר  השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  הבמאי הטוב ביותר ג'ון מ. צ'ו  התסריט המעובד הטוב ביותר ויני הולצמן ודנה פוקס  הצילום הטוב ביותר אליס ברוקס  עיצוב התלבושות הטוב ביותר פול טאזוול  עיצוב ההפקה הטוב ביותר נייתן קראולי ולי סנדלס  עיצוב השיער והאיפור הטובים ביותר פרנסס האנון, שרה נוט ולורה בלאנט  האפקטים הוויזואליים הטובים ביותר פבלו הלמן, ג'ונתן פוקנר, פול קורבולד ודייוויד שירק  אגודת מבקרי הקולנוע של פוארטו ריקו השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  הקומדיה / המחזמר הטוב ביותר "מרשעת"  התסריט המעובד הטוב ביותר  עיצוב ההפקה הטוב ביותר  עיצוב התלבושות הטוב ביותר  השיער והאיפור הטובים ביותר  אגודת הסרטים של צפון דקוטה שחקנית המשנה הטובה ביותר אריאנה גרנדה  האנסמבל הטוב ביותר צוות השחקנים של "מרשעת"  עיצוב התלבושות הטוב ביותר פול טאזוול  האפקטים הטובים ביותר פבלו הלמן, ג'ונתן פוקנר, פול קורבולד ודייוויד שירק  האיפור ועיצוב השיער הטובים ביותר פרנסס האנון, שרה נוט ולורה בלאנט  עיצוב ההפקה הטוב ביותר נייתן קראולי ולי סנדלס  הסאונד הטוב ביותר ננסי נוג'נט טייטל, ג'ון מרקיז, אנדי נלסון וסיימון הייז  אגודת מבקרי הקולנוע של הוואי השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה  הבימוי האמנותי הטוב ביותר "מרשעת"  עיצוב התלבושות הטוב ביותר  האיפור הטוב ביותר  הסאונד הטוב ביותר  האפקטים הוויזואליים הטובים ביותר  פרסי עורכי הקולנוע האמריקאי הסרט העלילתי הערוך הטוב ביותר - סרט קומדיה או מוזיקלי מיירון קרשטיין  פרס וינדי של מבקרי קולנוע האינדי בשיקגו השחקנית הטובה ביותר סינתיה אריבו  שחקנית המשנה הטובה ביותר אריאנה גרנדה-בוטרה  סרט האולפנים הטוב ביותר "מרשעת"  האנסמבל הטוב ביותר  עיצוב ההפקה הטוב ביותר  התלבושות הטובות ביותר  האיפור הטוב ביותר  אגודת מבקרי הקולנוע של יוסטון הסרט הטוב ביותר  האפקטים הוויזואליים הטובים ביותר  האנסמבל הטוב ביותר  הבמאי הטוב ביותר ג'ון מ. צ'ו  השחקנית הטובה ביותר – תפקיד ראשי סינתיה אריבו  השחקנית הטובה ביותר – תפקיד משני אריאנה גרנדה פרס סטלייט הסרט הטוב ביותר – קומדיה או מוזיקלי "מרשעת"  השחקנית הטובה ביותר בסרט קולנוע - קומדיה או מוזיקלי סינתיה אריבו  השחקנית הטובה ביותר בתפקיד משנה אריאנה גרנדה  עיצוב התלבושות הטוב ביותר פול טאזוול  עיצוב ההפקה הטוב ביותר ניית'ן קראולי ולי סנדלס  הסאונד הטוב ביותר (עריכה ומיקס) ג'ק דולמן, סיימון הייז, ג'ון מרקיז, אנדי נלסון וננסי נוג'נט  האפקטים הוויזואליים הטובים ביותר פול קורבולד, ג'ונתן פוקנר, פבלו הלמן ודייוויד שירק  אגודת מעצבי התפאורה של אמריקה ההישג הטוב ביותר בעיצוב/עיצוב של סרט קומדיה או מוזיקלי לי סנדלס ונייתן קראולי  פרס גילדת מעצבי התלבושות מצוינות בסרט פנטזיה פול טאזוול  הפרסים הבינלאומיים של AACTA שחקנית המשנה הטובה ביותר אריאנה גרנדה  פרס "Black Reel" ביצועים ראשיים יוצאי-דופן סינתיה אריבו  פסקול יוצא-דופן "מרשעת"  עיצוב תלבושות יוצא-דופן פול טאזוול  פרס ארטיוס הישג יוצא-דופן בליהוק – סרט בתקציב גדול (קומדיה) ברנרד טלסי, טיפאני ליטל קנפילד, ראיין ברנרד טימנסקי וטמסין מנסון  פרס אגודת המלחינים והתסריטאים פסקול מקורי מצטיין לסרט אולפנים ג'ון פאוול וסטיבן שוורץ  גילדת המאפרים ומעצבי השיער האיפור התקופתי ו/או הדמויות הטוב ביותר בסרט קולנוע באורך מלא פרנסס האנון, אליס ג'ונס, נוריה מבורניו, ג'והנה נילסן וברנקה וורקפיק  עיצוב השיער התקופתי ו/או הדמויות הטוב ביותר בסרט קולנוע באורך מלא פרנסס האנון, שרה נוט, סים קאמפס וגאבור קרקס  פרסי אגודת האודיו לקולנוע הישג יוצא דופן בערבוב סאונד לסרטי קולנוע – לייב אקשן סיימון הייז, אנדי נלסון, ג'ון מרקיז, ג'ון מייקל קאלדוול, ג'ייסון אוליבר ומיקל פארגה-וילס  פרס גילדת שחקני המסך הופעה יוצאת-דופן של שחקנית בתפקיד ראשי סינתיה אריבו  הופעה יוצאת-דופן של שחקנית בתפקיד משני אריאנה גרנדה  הופעה יוצאת-דופן של שחקן בתפקיד משני ג'ונתן ביילי  ביצוע יוצא-דופן של צוות שחקנים בסרט קולנוע "מרשעת"  ביצוע יוצא-דופן של פעלולים בסרט קולנוע  פרס "Golden Reel" הישג יוצא-דופן בעריכת סאונד – דיאלוגים / ADR בסרט קולנוע ג'ון מרקיז, ננסי נוג'נט טייטל, ג'ון סי. סטובר ודייוויד באך  הישג יוצא-דופן בעריכת מוזיקה – סרט קולנוע ג'ק דולמן, קתרין וילסון ורובין ביינטון  פרס בחירת הילדים של ניקלודיאון סרט אהוב "מרשעת"  שחקנית קולנוע אהובה אריאנה גרנדה  סינתיה אריבו  הנבל האהוב ג'ף גולדבלום  מישל יאו  אלבום מועדף Wicked: The Soundtrack  שיר אהוב מסרט "Defying Gravity"  "Popular" 

עתיד
סרט המשך

סרט ההמשך, שעלילתו מגוללת את המערכה השנייה של המחזמר הבימתי, עלה לאקרנים ב-21 בנובמבר 2025, לאחר שבמקור התעתד לעלות לאקרנים ב-25 בדצמבר 2025 ולאחר מכן ב-26 בנובמבר 2025.
סרטים עתידיים נוספים
בנובמבר 2024, אישרו סטיבן שוורץ וויני הולצמן את קיומם של דיונים בדבר הפקת סרטים עתידיים פוטנציאליים שיתקיימו בעולם בו מתקיים הסרט, אך בד בבד הצהירו כי לא יהיה מדובר בסרטי המשך ישירים.

קישורים חיצוניים



כתבות






ביקורות











ביאורים

הערות שוליים

קטגוריה:סרטי 2024
קטגוריה:סרטים אמריקאיים משנת 2024
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים מוזיקליים אמריקאיים
קטגוריה:סרטים מוזיקליים בריטיים
קטגוריה:סרטי פנטזיה אמריקאיים
קטגוריה:סרטים מבוססי מחזות זמר
קטגוריה:הקוסם מארץ עוץ: עיבודים לקולנוע ולטלוויזיה
קטגוריה:מכשפות בקולנוע ובטלוויזיה
קטגוריה:סרטי ג'ון מ. צ'ו
קטגוריה:סרטים המבוססים על רומנים אמריקאים